দীপাবলিতে জওয়ানদের সঙ্গে প্রধানমন্ত্রী, দেখুন সরাসরি

ওয়েবডেস্ক- প্রতিবছরের মতো এবারেও দীপাবলিতে (Diwali) ভারতীয় সেনাদের (Indian Army) সঙ্গে থেকে তাঁদের সঙ্গে খুশি ভাগ করে নিলেন প্রধানমন্ত্রী নরেন্দ্র মোদি (Pm Narendra Modi)। ভারতীয় সেনাদের শুভেচ্ছা জানালেন প্রধানমন্ত্রী। সেইসঙ্গে সেনাদের সঙ্গে দেশবাসীকেও শুভেচ্ছা জানালেন তিনি।

সেনাদের সঙ্গে দীপাবলি কাটানো ভাগ্যের ব্যাপার। সেনাদের সাহস, ত্যাগ ও ইচ্ছাশক্তি প্রণম্য।  দীপাবলি উপলক্ষে প্রধানমন্ত্রী গোয়া ও কারওয়া উপকূলের আইএনএস বিক্রান্ত  (INS Vikrant)-এ পৌঁছান৷ প্রধানমন্ত্রী বলেন, আজ একদিকে আমার সামনে অসীম দিগন্ত ও অসীম আকাশ, আর অপরদিকে এই বিশালাকার জাহাজ, আইএনএস বিক্রান্ত, যা অসীম শক্তিকে মূর্ত করছে। সমুদ্রের জলের উপর সূর্যের আলোক ঝলক যেন আমাদের সাহসী সেনাদের জ্বালানো দীপাবলির প্রদীপ।

অপারেশন সিঁদুরের পরে এই প্রথম দীপাবলি। ভাষণে ভারতীয় সেনাদের সেই সাফল্যের প্রশংসা করেন প্রধানমন্ত্রী। তিনি বলেন, নৌ, বিমান ও স্থলসেনার মধ্যে সুসমন্বয় পাকিস্তানকে দ্রুত আত্মসমর্পণ করতে বাধ্য করেছিল।

আরও পড়ুন- দীপাবলির সকালে দিল্লির বাতাস ‘বিষময়’

গতকাল রাতে আইএনএস বিক্রান্ত-এ কাটানো সময়ের অভিজ্ঞতা তুলে ধরে প্রধানমন্ত্রী বলেন, INS Vikrant এ থাকার কথা ভাষায় প্রকাশ করা কঠিন। আপনাদের মধ্যে বিপুল শক্তি ও উৎসাহ দেখেছি, তার কোনও তুলনা হয় না। গতকাল যখন দেখলাম আপনারা দেশাত্মবোধক গান গাইছিলেন, এবং আপনাদের গানে যেভাবে অপারেশন সিঁদুরের কথা তুলে ধরছিলেন, যুদ্ধক্ষেত্রে দাঁড়িয়ে একজন তাঁর যে অভিজ্ঞতা প্রাপ্ত হয়, তা শব্দে ব্যাখ্যা করা কঠিন।

প্রতি বছরই দীপাবলির সময় জওয়ানদের সঙ্গে সময় কাটান প্রধানমন্ত্রী। এবারেও তার অন্যথা হয়নি। এর মাধ্যমে তিনি দেশের সশস্ত্র বাহিনীর প্রতি কৃতজ্ঞতা ও সংহতি প্রকাশ করেন। গত বছর প্রধানমন্ত্রী কচ্ছের ভারত-পাক সীমান্তের কাছে সশস্ত্র বাহিনীর সঙ্গে দীপাবলি উদযাপন করেছিলেন।

দেখুন ভিডিও-